b"\n_START_ARTICLE_\nLlu\xc3\xads August de Borb\xc3\xb3\n_START_SECTION_\nPrimers anys de vida\n_START_PARAGRAPH_\nVa n\xc3\xa9ixer a Saint-Germain-en-Laye i va ser legitimitzat als 3 anys, el desembre de 1673, i el seu pare a m\xc3\xa9s li va atorgar el t\xc3\xadtol de Duc de Maine. El mateix dia la seva germana Llu\xc3\xafsa Francesca de Borb\xc3\xb3 tamb\xc3\xa9 va ser legitimada i coneguda des d'aquell moment com Mademoiselle de Nantes.\n_START_SECTION_\nVersalles\n_START_PARAGRAPH_\nAl moment de ser introdu\xc3\xaft a la Cort reial del Palau de Versalles no va trigar a convertir-se en el favorit del seu pare el rei i va tenir importants tutors com Fran\xc3\xa7ois-Henri de Montmorency qui s'encarreg\xc3\xa0 de l'entrenament militar de Llu\xc3\xads August, per\xc3\xb2 aquest mai va demostrar grans habilitats com a soldat. L'amor del seu pare li valgu\xc3\xa9 m\xc3\xa9s t\xc3\xadtols com el de Pr\xc3\xadncep de Dombes, Duc d'Aumale i Comte d'Eu, alguns d'ells cedits per la Gran Mademoiselle, Anna Maria Llu\xc3\xafsa d'Orleans, duquessa de Montpensier, i per pressions del rei."